text: Nu skal der bedre bredbånd på landet
  05 april 2015 kl. 12.06
  Bredbånd og mobildækning på landet skal forbedres, foreslår Venstre.
  - Mange af os har sikkert oplevet at pludseligt mister vi forbindelsen på telefonen, når vi kører i et landdistrikt. Flere steder er forbindelsen simpelthen så dårlig, at det kan være vanskeligt at ringe op med mindre man står på det højeste sted i området. Dette kan i nødsituationer skabe stor utryghed, hvis man ikke kan få fat i f.eks. ambulance eller brandbilen, siger folketingsmedlem og medlem af udvalget for Landdistrikter og Øer Anni Matthiesen (V), Grindsted, om baggrunden for forslaget.
  I forslaget indgår også bedre bredbåndsforbindelser på landet.
  I TV SYD-nyhederne kl. 19.30 kommenterer minister for by, bolig og landdistrikter Carsten Hansen (S) forslaget.
  